CELEX: E2005J0005
Language: da
Date: 2006-06-29
Title: Domstolens dom af 29. juni 2006 i de forenede sager E-5/05, E-6/05, E-7/05, E-8/05 og E-9/05 — EFTA-Tilsynsmyndigheden mod Fyrstendømmet Liechtenstein (En kontraherende parts manglende opfyldelse af forpligtelser — Kommissionens direktiv 2002/77/EF af 16. september 2002 om konkurrence på markederne for elektroniske kommunikationsnet og -tjenester — Europa-Parlamentets og Rådets direktiv 2002/19/EF af 7. marts 2002 om adgang til og samtrafik mellem elektroniske kommunikationsnet og tilhørende faciliteter (adgangsdirektivet) — Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet) — Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) — Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (forsyningspligtdirektivet)).

7.12.2006   
            
            
               DA
            
            
               Den Europæiske Unions Tidende
            
            
               C 297/52
            
         
      DOMSTOLENS DOM
   
   af 29. juni 2006
   i de forenede sager E-5/05, E-6/05, E-7/05, E-8/05 og E-9/05
   EFTA-Tilsynsmyndigheden mod Fyrstendømmet Liechtenstein
   
      (En kontraherende parts manglende opfyldelse af forpligtelser — Kommissionens direktiv 2002/77/EF af 16. september 2002 om konkurrence på markederne for elektroniske kommunikationsnet og -tjenester — Europa-Parlamentets og Rådets direktiv 2002/19/EF af 7. marts 2002 om adgang til og samtrafik mellem elektroniske kommunikationsnet og tilhørende faciliteter (adgangsdirektivet) — Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet) — Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) — Europa-Parlamentets og Rådets direktiv 2002/22/EF af 7. marts 2002 om forsyningspligt og brugerrettigheder i forbindelse med elektroniske kommunikationsnet og -tjenester (forsyningspligtdirektivet)).
   
   (2006/C 297/19)
   I de forenede sager E-5/05, E-6/05, E-7/05, E-8/05 og E-9/05, EFTA-Tilsynsmyndigheden mod Fyrstendømmet Liechtenstein, hvor EFTA-Domstolen var blevet anmodet om at fastslå, at Fyrstendømmet Liechtenstein ved at undlade inden for den fastsatte tidsfrist at vedtage eller underrette tilsynsmyndigheden om vedtagelsen af de fornødne foranstaltninger til gennemførelse af de retsakter, der henvises til i henholdsvis punkt 13a i bilag XIV og punkt 5cj, 5ck, 5cl og 5cm i bilag XI til EØS-aftalen, nemlig Kommissionens direktiv 2002/77/EF af 16. september 2002 og Europa-Parlamentets og Rådets direktiv 2002/19/EF, 2002/20/EF, 2002/21/EF og 2002/22/EF af 7. marts 2002, som tilpasset EØS-aftalen ved den tilhørende protokol 1 og ved de sektortilpasninger, der er indeholdt i bilag XIV og XI til denne aftale, har undladt at opfylde sine forpligtelser i henhold til disse retsakter og til EØS-aftalens artikel 7, afsagde Domstolen, sammensat af præsident Carl Baudenbacher og dommerne Thorgeir Örlygsson og Henrik Bull (refererende dommer) den 29. juni 2006 følgende dom:
   
               1.
            
            
               
                  Fyrstendømmet Liechtenstein har ved at undlade inden for den fastsatte tidsfrist at vedtage de fornødne foranstaltninger til gennemførelse af de retsakter, der er henvist til i henholdsvis punkt 13a i bilag XIV (også opført til information i punkt 5cg i bilag XI) og punkt 5cj, 5ck, 5cl og 5cm i bilag XI til EØS-aftalen, nemlig Kommissionens direktiv 2002/77/EF af 16. september 2002 og Europa-Parlamentets og Rådets direktiv 2002/19/EF, 2002/20/EF, 2002/21/EF og 2002/22/EF af 7. marts 2002, som tilpasset EØS-aftalen ved den tilhørende protokol 1 og ved de sektortilpasninger, der er indeholdt i bilag XIV og XI til denne aftale, undladt at opfylde sine forpligtelser i henhold til disse retsakter og til EØS-aftalens artikel 7.
               
            
         
               2.
            
            
               
                  Fyrstendømmet Liechtenstein skal betale sagsomkostningerne.